**ПРОЕКТ НА ДОГОВОР**

Днес, \_\_\_\_\_\_\_\_\_\_\_\_\_\_\_\_ г., в гр. София, между:

**АГЕНЦИЯ ПО ГЕОДЕЗИЯ, КАРТОГРАФИЯ И КАДАСТЪР,** с адрес:   
гр. София, 1618, ул. „Мусала” № 1, ЕИК 130362903, представлявана от **ИНЖ. МИХАИЛ КИРОВ – ИЗПЪЛНИТЕЛЕН ДИРЕКТОР** и **САМУИЛ ДРАГАНОВ – ГЛАВЕН СЧЕТОВОДИТЕЛ,** наричанa по - долуза краткост **ВЪЗЛОЖИТЕЛ**

и

**\_\_\_\_\_\_\_\_\_\_\_\_\_\_\_\_\_\_\_\_,** със седалище и адрес на управление: \_\_\_\_\_\_\_\_\_\_\_\_\_\_\_\_\_, ЕИК \_\_\_\_\_\_\_\_\_\_\_\_\_\_, представлявано от \_\_\_\_\_\_\_\_\_\_\_\_\_\_\_\_\_\_\_\_\_ в качеството на \_\_\_\_\_\_\_\_\_\_\_\_\_\_\_\_\_\_\_\_\_\_, наричано по-долу за краткост **ИЗПЪЛНИТЕЛ,** от друга страна,

на основание чл. 112 от Закона за обществените поръчки и Решение \_\_\_\_\_\_\_\_\_\_\_ от \_\_\_\_\_\_\_\_\_\_\_\_\_\_\_\_\_\_ г. на Изпълнителния директор на Агенцията по геодезия, картография и кадастър (АГКК) за определяне на изпълнител се сключи настоящият договор за следното:

**I. Предмет на договора**

**Чл. 1** **ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема да извърши доставка на 30 (тридесет) комплекта приемници, използващи глобални навигационни спътникови системи (ГНСС приемници), софтуер и стандартно оборудване, детайлно описани в техническата спецификация, техническото и ценово предложение (Приложения № 1, № 2 и № 3) и обучение на 60 (шестдесет) служители на АГКК за работа с ГНСС приемниците и софтуера за обработка и анализ на измерванията детайлно описани в техническата спецификация и техническото предложение (Приложения № 1 и № 2), неразделна част от настоящия договор.

**ІІ. ЦЕНА И НАЧИН НА ПЛАЩАНЕ**

**Чл. 2 (1)** За изпълнението на предмета на Договора, **ВЪЗЛОЖИТЕЛЯТ** се задължава да заплати на **ИЗПЪЛНИТЕЛЯ** обща цена в размер на .............................(*словом*) лева без ДДС и ............................(*словом*) лева с включен ДДС, съгласно Ценовото му предложение (Приложениe № 3), неразделна част от настоящия.

**(2)** Цената за доставка на 1 (един) брой ГНСС приемник, предмет на Договора е в размер на: ........................(*словом*) лева без ДДС и ...........................(*словом*) лева с включен ДДС;

**(3)** Посочената в алинея 1 цена е крайна и включва всички разходи до мястото за доставка, посочено в чл. 3, ал. 3 от настоящия договор, включително дължимите мита и такси (ако има такива), както и всички разходи свързани с обучението и остава непроменена за целия срок на договора.

**(3)** Заплащането се извършва по банков път в срок от 20 (двадесет) работни дни, считано от представянето на двустранно подписан приемо-предавателен протокол и издадена фактура от **ИЗПЪЛНИТЕЛЯ**.

**(4)** Плащането се извършва в български левове, с платежно нареждане по следната банкова сметка, посочена от **ИЗПЪЛНИТЕЛЯ**:

БАНКА: ...............................

BIC: ......................................

IBAN: ...................................

**(5)** **ИЗПЪЛНИТЕЛЯТ** е длъжен да уведомява писмено **ВЪЗЛОЖИТЕЛЯ** за всички последващи промени по чл. 2, ал. 4 в срок от 3 (три) дни, считано от момента на промяната. В случай че **ИЗПЪЛНИТЕЛЯТ** не уведоми **ВЪЗЛОЖИТЕЛЯ** в този срок, счита се, че плащанията са надлежно извършени.

**(6)** Когато **ИЗПЪЛНИТЕЛЯТ** е сключил договор/договори за подизпълнение, **ВЪЗЛОЖИТЕЛЯТ** извършва окончателно плащане към него, след като бъдат представени доказателства, че **ИЗПЪЛНИТЕЛЯТ** е заплатил на подизпълнителя/подизпълнителите за изпълнените от тях работи, които са приети по реда на чл. 4, ал. 9.

**IIІ. СРОК И МЯСТО НА ИЗПЪЛНЕНИЕ**

**Чл. 3 (1)** Настоящият договор влиза в сила от датата на подписването му и обхваща периода до изтичане на срока за поддръжка на софтуерните продукти - ............... (словом) месеца.

**(2)** Срокът за изпълнение на доставката по договора е до .............. (*словом*) календарни дни, считано от датата на подписването му.

**(3)** Мястото на изпълнение на поръчката е: гр. София 1618, ул. “Мусала" № 1.

**(4)** Срокът за обучение на служителите по договора е .............. (словом) месеца, считано от датата на доставката на ГНСС приемниците и съгласно одобрения от **ВЪЗЛОЖИТЕЛЯ** график, приложен към договора.

**(5)** Мястото за провеждане на обучението е ...............................................

**ІV. ПРИЕМАНЕ НА ДОСТАВКАТА**

**Чл. 4 (1)** При извършване на доставката, определени от **ВЪЗЛОЖИТЕЛЯ** и **ИЗПЪЛНИТЕЛЯ** представители извършват проверка и съставят Протокол за съответствие на доставените комплекти ГНСС пиемници с Техническото предложение и Техническата спецификация, приложени към договора.

**т. 1** За **ВЪЗЛОЖИТЕЛЯ**: ............................................................. (име, длъжност, тел.);

**т. 2** За **ИЗПЪЛНИТЕЛЯ**: ............................................................. (име, длъжност, тел.);

**(2)** Получаването на доставените комплекти ГНСС приемници се удостоверява с двустранно подписан от определените от **ИЗПЪЛНИТЕЛЯ** и **ВЪЗЛОЖИТЕЛЯ** лица, приемо-предавателен протокол в два екземпляра, след подписване на протокола за съответствие.

**(3)** Доставката се извършва със следните съпроводителни документи:

**т. 1** упътване за работа на български език;

**т. 2 .......................................**.

**(4)** При констатирани недостатъци/несъответствия на доставените комлекти ГНСС приемници с Техническата спецификация и Техническото предложение, доставката се отказва и се съставя двустранен констативен протокол, в който подробно се описват всички несъответствия, след което се уведомява **ВЪЗЛОЖИТЕЛЯТ** и приемо-предавателният протокол за тази част от доставката не се подписва.

**т. 1** При отказ за приемане на доставката, **ИЗПЪЛНИТЕЛЯТ** в десетдневен срок е длъжен да достави такива комплекти ГНСС приемници, които съответстват по качество и количество, на заложените в техническото предложение към договора.

**т. 2** След отстраняване на недостатъците/несъответствията на доставката определените представители на **ВЪЗЛОЖИТЕЛЯ** и **ИЗПЪЛНИТЕЛЯ** подписват приемо-предавателен протокол за пълно и точно извършената доставка.

**(5)** За периода от предаване на комплектите ГНСС приемници,до изготвяне на протокол за съответствие на качеството, при необходимост се съставя протокол за временно съхранение, подписан в два екземпляра от представители на **ВЪЗЛОЖИТЕЛЯ** и **ИЗПЪЛНИТЕЛЯ**.

**(6)** **ВЪЗЛОЖИТЕЛЯТ** има право на рекламации пред **ИЗПЪЛНИТЕЛЯ** за констатирани дефекти или появили се недостатъци на осъществената доставка, както и да иска подмяната й.

**(7)** Рекламации по количествата и качеството на доставените комплекти ГНСС приемници могат да се правят само в момента на получаването им.

**(8)** В случай на възникване на спор между страните, при рекламация, **ВЪЗЛОЖИТЕЛЯТ** осигурява проверка на рекламираната стока от контролна организация в присъствието на представители на двете страни, за което се съставя надлежен протокол. Всички разходи по проверката са за сметка на **ИЗПЪЛНИТЕЛЯ**.

**(9)** Когато **ИЗПЪЛНИТЕЛЯТ** е сключил договор/договори за подизпълнение, работата на подизпълнителите се приема от **ВЪЗЛОЖИТЕЛЯ** в присъствието на **ИЗПЪЛНИТЕЛЯ** и подизпълнителя.

**V. ГАРАНЦИОНЕН СРОК**

**Чл. 5 (1)** Гаранционният срок на доставените комплекти ГНСС приемници е .......... (*словом*) месеца*,* съгласно Техническото предложение, представляващо неразделна част от настоящия договор и започва да тече от датата на приемане на доставката и подписване на приемо-предавателен протокол.

(2) Поддръжката на софтуерните продукти, включваща всички необходими дейности за поддръжка на работоспособността им, както и актуализиране с нови версии е ................ (словом) месеца, съгласно Техническото предложение, представляващо неразделна част от настоящия договор и започва да тече от датата на приемане на доставката и подписване на приемо-предавателен протокол.

**(2)** Рекламации по отношение на количествата и видими дефекти на комплекти ГНСС приемници се правят в момента на получаването им, за което се съставя констативен протокол.

**VІ. ПРАВА И ЗАДЪЛЖЕНИЯ НА СТРАНИТЕ**

**Чл. 6** **ВЪЗЛОЖИТЕЛЯТ** има право:

**(1)** Да иска от **ИЗПЪЛНИТЕЛЯ** да изпълни възложената доставка в срок, без отклонение от договореното и без недостатъци;

**(2)** Да дава указания и да проверява изпълнението на договора, като не пречи на оперативната работа на **ИЗПЪЛНИТЕЛЯ**;

**(3)** Да получава информация по всяко време относно подготовката, хода и организацията по изпълнението на дейностите, предмет на договора;

**(4)** Да следи за качественото изпълнение на поръчката чрез свои представители;

**(5)** Да изисква от **ИЗПЪЛНИТЕЛЯ** замяната на некачествената, непълна или дефектна доставка, по реда и в сроковете, определени в този договор;

**(6)** Да откаже приемането на доставката, когато **ИЗПЪЛНИТЕЛЯТ** не спазва изискванията на договора и техническата спецификация, докато **ИЗПЪЛНИТЕЛЯТ** не изпълни изцяло своите задължения съгласно условията на договора, или да откаже да изплати частично или изцяло договорената цена.

**(7)** Да изисква от **ИЗПЪЛНИТЕЛЯ** да сключи и да му представи договори за подизпълнение с посочените в офертата му подизпълнители.

**(8)** Да иска от **ИЗПЪЛНИТЕЛЯ** да осъществи обучението в срок, без отклонение от договореното;

**Чл. 7** **ВЪЗЛОЖИТЕЛЯТ** е длъжен:

**(1)** Да приеме от **ИЗПЪЛНИТЕЛЯ** доставените и отговарящи на изискванията, посочени в Техническа спецификация ГНСС приемници, след подписване на приемо-предавателен протокол.

**(2)** Да заплати на **ИЗПЪЛНИТЕЛЯ** възнаграждение в размер, при условия и в срокове съгласно настоящия договор;

**(3)** Да окаже необходимото съдействие на **ИЗПЪЛНИТЕЛЯ**, за качественото извършване на доставката и обучението по ал. 1;

**(4)** Да определи длъжностни лица за приемане на доставката;

**(5)** Да не разпространява под каквато и да е форма всяка предоставена му от **ИЗПЪЛНИТЕЛЯ** информация, имаща характер на търговска тайна и изрично упомената от **ИЗПЪЛНИТЕЛЯ**, като такава в представената от него оферта.

**Чл. 8 ИЗПЪЛНИТЕЛЯТ** има право:

**(1)** Да получи уговореното възнаграждение при условията и в сроковете, посочени в настоящия договор.

**(2)** Да иска от **ВЪЗЛОЖИТЕЛЯ** необходимото съдействие за осъществяване на доставката и обучението предмет по договора.

**(3) ИЗПЪЛНИТЕЛЯТ** има право да иска от **ВЪЗЛОЖИТЕЛЯ** определено лице за приемане на доставката.

**Чл. 9 ИЗПЪЛНИТЕЛЯТ** e длъжен:

**(1)** Да осъществи доставката на комплектите ГНСС приемници, предмет на настоящия договор, на свой риск срещу съответната цена до мястото на изпълнение на поръчката по чл. 3, ал. 3, като организира транспортирането и разтоварването за своя сметка.

**(2)** Да изпълни доставката в съответствие с Техническата спецификация и предложените в офертата Техническо и Ценово предложения, представляващи неразделна част от настоящия договор;

**(3)** Да изпълни доставката по качество, количество и в срок, според изискванията на **ВЪЗЛОЖИТЕЛЯ**;

**(4)** Да осъществи обучението на служителите в съответствие с Техническата спецификация и Техническо предложения, представляващи неразделна част от настоящия договор;

**(5)** Да уведоми **ВЪЗЛОЖИТЕЛЯ** в писмена форма за датата и часа на извършването на доставката най-малко три дни предварително на факс: 02/9555333 или по e-mail на посочения в чл. 14, ал. 3 координатор;

**(6)** Да прехвърли на **ВЪЗЛОЖИТЕЛЯ** с приемо-предавателен протокол собствеността на комплектите ГНСС приемници, предмет на доставката, отговарящи на изискванията, посочени в Техническото предложение и Техническата спецификация, приложени към договора;

**(7)** Да подмени с ново, изделието показало дефекти в рамките на гаранционния период, за негова сметка след писмено предизвестие за настъпилата неизправност;

**(8)** Да достави нови, неупотребявани комплекти ГНСС приемници.

**(9)** Да сключи договор/договори за подизпълнение с посочените в офертата му подизпълнители и да предостави оригинален екземпляр на **ВЪЗЛОЖИТЕЛЯ** в 3 (три) -дневен срок, както и доказателства, че не са нарушени изискванията на чл. 66, ал. 2 от ЗОП. Сключването на договор за подизпълнение не освобождава **ИЗПЪЛНИТЕЛЯ** от отговорността му за изпълнение на договора.

**VІІ. ГАРАНЦИЯ ЗА ИЗПЪЛНЕНИЕ**

**Чл. 10 (1)** **ИЗПЪЛНИТЕЛЯТ** гарантира изпълнението на произтичащите от настоящия договор свои задължения с гаранция за добро изпълнение в размер на ................. (*словом*) лева, представляваща 5 % (пет на сто) от неговата обща стойност, без ДДС.

**(2) ИЗПЪЛНИТЕЛЯТ** представя гаранция за изпълнение на договора към датата на сключването му.

**(3) ИЗПЪЛНИТЕЛЯТ** сам избира вида на гаранцията – банкова гаранция, паричен превод по сметка на **ВЪЗЛОЖИТЕЛЯ** или застраховка.

**т. 1** Когато гаранцията се представя във вид на парична сума то тя се внася по банкова сметка:

**БАНКА: БНБ;**

**BIC: BNBGBGSD**

**IBAN: BG47 BNBG 9661 3300 1104 03**

**т. 2** В случай, че **ИЗПЪЛНИТЕЛЯТ** представя банкова гаранция, същата следва да бъде безусловна, неотменяема, непрехвърляема, покриваща 100% от стойността на договора. Срокът на действие на гаранцията обезпечаваща изпълнението следва да надвишава срока на действие на договора с 30 (тридесет) дни.

**т. 3** На основание чл. 288 от ТЗ страните се съгласяват в случай на учредяване на банкова гаранция при поискване за същата да са приложими Еднообразните правила за гаранциите на поискване на Международната търговска камара от 1992 г., като при първо поискване банката следва да заплати сумата по гаранцията независимо от направените възражения и защита, възникващи във връзка с основното задължение.

**(4)** Всички банкови разходи, свързани с обслужването на превода на гаранцията, включително при нейното възстановяване, са за сметка на **ИЗПЪЛНИТЕЛЯ**.

**(5) ВЪЗЛОЖИТЕЛЯТ** освобождава гаранцията за изпълнение на договора в срок от 30 (тридесет) работни дни, след приключване срока по настоящия договор, както следва:

1. когато е във формата на парична сума – чрез превеждане на сумата по банковата сметка на **ИЗПЪЛНИТЕЛЯ**, посочена в чл. 2, ал. 4 от Договора;

2. когато е във формата на банкова гаранция – чрез връщане на нейния оригинал на представител на **ИЗПЪЛНИТЕЛЯ** или упълномощено от него лице;

3. когато е във формата на застраховка – чрез връщане на оригинала на застрахователната полица/застрахователния сертификат на представител на **ИЗПЪЛНИТЕЛЯ** или упълномощено от него лице.

**(6) ВЪЗЛОЖИТЕЛЯТ** освобождава гаранцията без да дължи лихви за периода, през който средствата законно са престояли при него.

**(7) ВЪЗЛОЖИТЕЛЯТ** има право да задържи гаранцията в пълен размер, при пълно неизпълнение на задълженията по настоящия договор от страна на **ИЗПЪЛНИТЕЛЯ**.

**(8) ВЪЗЛОЖИТЕЛЯТ** има право да удържи от стойността на гаранцията размера на начислената неустойка от настоящия договор, поради неточно, лошо или забавено изпълнение на задълженията на **ИЗПЪЛНИТЕЛЯ**.

**(9)** Когато като Гаранция за изпълнение се представя застраховка, **ИЗПЪЛНИТЕЛЯТ** предава на **ВЪЗЛОЖИТЕЛЯ** оригинален екземпляр на застрахователна полица, издадена в полза на **ВЪЗЛОЖИТЕЛЯ**, която трябва да отговаря на следните изисквания:

1. да обезпечава изпълнението на този Договор чрез покритие на отговорността на **ИЗПЪЛНИТЕЛЯ**;

2. да бъде със срок на валидност за целия срок на действие на Договора плюс 30 (тридесет) дни след прекратяването на Договора.

**(10)** Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на **ВЪЗЛОЖИТЕЛЯ**, при наличието на основание за това,са за сметка на **ИЗПЪЛНИТЕЛЯ**.

**VІІІ. НЕУСТОЙКИ**

**Чл. 11. (1)** При забава изпълнението на задълженията по този договор, **ИЗПЪЛНИТЕЛЯТ** дължи на **ВЪЗЛОЖИТЕЛЯ** неустойка, в размер на 0,5 % (нула цяло и пет на сто) от стойността на договора, за всеки ден забава, считано от деня на забавата, но не повече от 10% (десет на сто) без ДДС.

**(2)** При забава на дължимо плащане от страна на **ВЪЗЛОЖИТЕЛЯ**, последният дължи на **ИЗПЪЛНИТЕЛЯ** неустойка в размер на 0,5% (нула цяло и пет на сто) върху стойността на забавеното плащане за всеки ден забава, но не повече от 10% (десет на сто) върху тази стойност.

**(3)** При констатирано лошо или друго неточно или частично изпълнение или при отклонение от изискванията на **ВЪЗЛОЖИТЕЛЯ**, посочени в Техническата спецификация, **ВЪЗЛОЖИТЕЛЯТ** има право да поиска от **ИЗПЪЛНИТЕЛЯ** да изпълни изцяло и качествено, без да дължи допълнително възнаграждение за това. В случай, че и повторното изпълнение на услугата е некачествено, ВЪЗЛОЖИТЕЛЯТ има право да задържи гаранцията за изпълнение и да прекрати договора.

**(4)** При пълно неизпълнение на договора **ИЗПЪЛНИТЕЛЯТ** дължи неустойка в размер на 10 % (десет на сто) от стойността на същия, катоза част от сумата **ВЪЗЛОЖИТЕЛЯ** може да се удовлетвори, при условията на ал. 5, без това да освобождава **ИЗПЪЛНИТЕЛЯ** от дължимия остатък.

За пълно неизпълнение на договора се приема недоставяне на договореното, в срока по чл. 3, ал. 2. В този случай **ВЪЗЛОЖИТЕЛЯТ** може да прекрати договора с едностранно предизвестие и да търси обезщетение за действително претърпяните вреди.

**(5)** **ИЗПЪЛНИТЕЛЯТ** приема и се съгласява уговорените неустойките по този договор да бъдат удържани от дължимото плащане и/или от гаранцията за изпълнение по договора, по избор на **ВЪЗЛОЖИТЕЛЯ**.

**(6)** Дължимите неустойки, уговорени в настоящия раздел, не лишават страните от възможността да търсят обезщетение за вреди в по-голям размер по общия исков ред.

**(7)** Плащането на мораторни неустойки по договора не освобождава страните от реално изпълнение на задълженията им по този договор.

**ІХ. НЕПРЕДВИДЕНИ ОБСТОЯТЕЛСТВА**

**Чл. 12 (1)** Страните по настоящия договор не дължат обезщетение за претърпени вреди и загуби, в случай че последните са причинени от непреодолима сила.

Под непреодолима сила между страните ще се разбират непредвидими или непредотвратими събития от извънреден характер, като природни бедствия, /земетресения, пожари, наводнения, епидемии и др./, лоши метеорологични условия, военни конфликти, граждански вълнения, блокади, ембарго, властнически актове на държавни или други оправомощени от закона органи, настъпили след сключване на този договор, които са извън контрола на страните и обективно възпрепятстват изпълнението на задълженията по него.

(2) Настъпването на форсмажорните обстоятелства се доказва с надлежно оформен документ от компетентен орган и съставен двустранен протокол, подписан от упълномощени представители на страните по договора.

**(3)** В случай че страната, която е следвало да изпълни свое задължение по договора, е била в забава, тя не може да се позовава на непреодолима сила.

**(4)** Страната, засегната от непреодолима сила, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в срок от три дни, от настъпването на непреодолимата сила. При неуведомяване се дължи обезщетение за настъпилите от това вреди.

**(5)** Докато трае непреодолимата сила, изпълнението на задълженията на свързаните с тях насрещни задължения се спира.

**Х. ПРЕКРАТЯВАНЕ НА ДОГОВОРА**

**Чл. 13 (1)** Настоящият договор се прекратява:

**т. 1.** с изпълнение на всички задължения на страните;

**т. 2.** по взаимно съгласие между страните, изразено в писмена форма;

**т. 3.** при виновно неизпълнение на задълженията на една от страните по договора - с 10 (десет) дневно писмено предизвестие от изправната до неизправната страна;

**т. 4.** При констатирани нередности и/или конфликт на интереси – с изпращане на едностранно писмено предизвестие от **ВЪЗЛОЖИТЕЛЯ** до **ИЗПЪЛНИТЕЛЯ**;

**т. 5.** **ВЪЗЛОЖИТЕЛЯТ** прекратява договора, в случаите по смисъла на чл. 118, ал. 1 от ЗОП.

**т. 6.** Когато са настъпили съществени промени във финансирането на обществената поръчка - предмет на договора, извън правомощията на **ВЪЗЛОЖИТЕЛЯ**, които той не е могъл или не е бил длъжен да предвиди или да предотврати – с писмено уведомление, веднага след настъпване на обстоятелствата.

**т. 7.** Предсрочно, без предизвестие от страна на **ВЪЗЛОЖИТЕЛЯ**, при пълно неизпълнение на задълженията по договора от страна на **ИЗПЪЛНИТЕЛЯ**.

**(2) ВЪЗЛОЖИТЕЛЯТ** може да прекрати договора без предизвестие, когато **ИЗПЪЛНИТЕЛЯТ**:

**т. 1.** забави изпълнението на някое от задълженията си по договора с повече от 10 (десет) работни дни;

**т. 2.** не отстрани в разумен срок, определен от **ВЪЗЛОЖИТЕЛЯ**, констатирани недостатъци;

**т. 3.** не изпълни точно някое от задълженията си по договора;

**т. 4.** бъде обявен в несъстоятелност или когато е в производство по несъстоятелност или ликвидация.

**(3) ВЪЗЛОЖИТЕЛЯТ** може да прекрати договора едностранно с 15 (петнадесет)-дневно предизвестие, без дължими неустойки и обезщетения и без необходимост от допълнителна обосновка. Прекратяването става след уреждане на финансовите взаимоотношения между страните за извършените от страна на **ИЗПЪЛНИТЕЛЯ** и одобрени от **ВЪЗЛОЖИТЕЛЯ** дейности по изпълнение на договора.

**ХІ. ЗАКЛЮЧИТЕЛНИ РАЗПОРЕДБИ**

**Чл. 14** **(1)** Всички съобщения между страните, свързани с изпълнението на този договор, следва да бъдат направени в писмена форма от координаторите посочени в ал. 3 и ал. 4 и съответно изпратени на посочените, в този договор, адреси за кореспонденция.

**(2)** За дата на получаване се счита:

**т.1.** дата на предаването **-** при предаване на съобщението на ръка;

**т. 2.** датата на пощенското клеймо на обратната разписка **-** при изпращане по пощата;

**т. 3.** датата на получаването **-** при изпращане по факс и e-mail.

**(3)** За **ВЪЗЛОЖИТЕЛЯ** адрес за кореспонденция и координатор по този договор са:

Адрес: 1618 София, ул. "Мусала" № 1

Координатор по договора: инж. Тома Бочев, тел. 0889 29 40 42, факс: 02/9555 333, e-mail: [bochev.t@cadastre.bg](mailto:bochev.t@cadastre.bg)

**(4)** За **ИЗПЪЛНИТЕЛЯ** адрес за кореспонденция и координатор по този договор са:

- Адрес:................................................................................................

- Координатор по договора: ....................................................., тел. ................................, факс: ......................................., e-mail: .............................................

**Чл. 15** Когато някоя от страните е променила адреса си, без да уведоми в три дневен срок другата страна за новия си адрес, съобщенията ще се считат за надлежно връчени и когато са изпратени на стария адрес.

**Чл. 16** Всички спорове по този договор ще се уреждат чрез преговори между страните, а при непостигане на съгласие - ще се отнасят за решаване от компетентния съд в Република България.

**Чл. 17** За всички неуредени в този договор въпроси се прилагат разпоредбите на действащото законодателство.

**Чл. 18** Нито една от страните няма право да прехвърля правата и задълженията, произтичащи от този договор, на трета страна, освен в случаите по чл. 43, ал. 7 ЗОП.

 Настоящият договор се състави и подписа в два еднообразни екземпляра, един за **ВЪЗЛОЖИТЕЛЯ** и един за **ИЗПЪЛНИТЕЛЯ**.

Неразделна част от настоящия договор са:

1. Техническата спецификация - приложение № 1 към настоящия договор.
2. Техническо предложение за изпълнение на поръчката – приложение № 2 към настоящия договор.
3. Ценово предложение - приложение № 3 към настоящия договор.

**ВЪЗЛОЖИТЕЛ: ИЗПЪЛНИТЕЛ:**